Avropa Birliyi Şərq Tərəfdaşlığı siyasəti yaradır
Şərq Tərəfdaşlığı Azərbaycan da daxil olmaqla 6 dövləti əhatə edəcək
AvropaKomissiyası gələn həftə Avropa BirliyininNazirlər Şurasına “Şərq Tərəfdaşlığı”nın kommünikesini təqdim edəcək. Bubarədə Avropa Komissiyasının Azərbaycandakı nümayəndəliyinin rəhbəri AlanVaddams “İnam”Plüralizm Mərkəzi və Avropaya İnteqrasiya üzrə Azərbaycan Milli İctimaiKomitəsinin “Azərbaycan və Avropa Birliyi: inteqrasiya üçün effektli əməkdaşlıqmexanizmləri” mövzusunda keçirdiyi dəyirmi masada bildirib. Onun sözlərinəgörə, “Şərq Tərəfdaşlığı” təşəbbüsü postsovet ölkələrini əhatə edir və AB-ninşərq qonşuları ilə partnyorluğunun möhkəmləndirilməsini nəzərdə tutur. “2009-cuilin iyununda Brüsseldə Azərbaycan, Gürcüstan, Ermənistan, Ukrayna, Moldova vəBelorus dövlət başçılarının 5+1 formatında Sammiti olacaq. Sammitdə “Şərq Tərəfdaşlığısiyasəti” müəyyən ediləcək. Dövlət başçılarının toplantısınadək isə xariciişlər nazirlərinin də bir və ya iki konfransı olacaq”. Onun dediyinə görə, “Şərq Tərəfdaşlığı” AvropaBirliyi ilə tərəfdaşlarının müxtəlif sahələrdə birgə layihələr həyatakeçirməsini nəzərdə tutur. “Belorus hələlik texniki proqramlarda iştirak edəcək.Rusiyanı isə əməkdaşlığa yalnız yerli təşəbbüslər, məsələn, Kalininqradprobleminin həlli çərçivəsində dəvət etmək nəzərdə tutulub” Cənab Vaddamsınfikrincə, “Şərq Tərəfdaşlığı” 6 dövlətin gələcəkdə Avropa Birliyinə üzvlüyəqəbulunun reallaşdırılmasına yol aça bilər. “Bu ölkələr yaxın zamanda AvropaBirliyinə üz qəbul edilməyəcək. Ancaq “Şərq Tərəfdaşlığı” yaxın 20 ildə AvropaBirliyinə qoşulmaq ümidi vəd edir. Bu ilk öncə Avropa Birliyinə üzv olmaqistəyən Ukrayna və Gürcüstana aiddir. Bunun üçün Avropa qaydaları ilə yaşamağavərdiş edilməli, yerli qanunvericilik Avropa qanunlarına uyğunlaşdırılmalıdır”. AvropaKomissiyasının nümayəndəsi “Şərq Tərəfdaşlığı”nın prioritetlərini də açıqlayıb.“Bu tərəfdaşlıq azad ticarət zonası yaradılmasını, təhlükəsizliyingücləndirilməsini , yəni böhranların idarə olunmasına yardım və birgətreninqləri, viza rejiminin sadələşdirilməsini, yəni vizalar ya tamamilə ləğvediləcək və ya pulsuz veriləcək, tələbəmübadiləsini, ətraf mühitin mühafizəsini, energetika sahəsində əməkdaşlığı,vətəndaş cəmiyyətinin inkişafına yardımı nəzərdə tutur. Regional inkişafmünaqişələrin həllinə də yardım edəcək”. Xatırladaq ki,bu il mayın 26-da Polşa və İsveç AB xarici işlər nazirlərinə şərq qonşularıüçün vahid forum – AB ölkələri və Azərbaycan, Ukrayna, Moldova, Gürcüstan,Ermənistan, Belorusun iştirakı ilə “Şərq partnyorluğu”nun yaradılması təklifinitəqdim edib. AzərbaycanAvrointeqrasiya Milli İctimai Komitəsinin rəhbəri İradə Bağırova AvropaQonşuluq siyasətindən danışıb. Onun dediyinə görə, bu siyasət çərçivəsində onprioritet sahə müəyyən edilib. Bu sahələr üzrə tərəflər bir sıra öhdəlikləriyerinə yetirib və bəzi sahələrdə, xüsusən mətbuat azadlığı və insan haqlarısahəsində öhdəliklər yerinə yetirilməyib. Xanım Bağırova hesabedir ki, prioritetlər arasında Cənubu Qafqaz ölkələri arasında əməkdaşlıqməsələsi də var. Ancaq hələ Cənubi Qafqazın 3 ölkəsi arasında əməkdaşlıq mümkündeyil. “AzərbaycanNaminə” İctimai Forumun prezidenti Eldar Namazov hesab edir ki, Azərbaycan hələAvrointeqrasiya yolunda köklü addımlar atmayıb. Onun sözlərinə görə, müəyyənedilmiş sahələrin heç biri bu və ya digər şəkildə tam yerinə yetirilməyib. “Zerkalo”qəzetinin şərhçisi Rauf Mirqədirovun fikrincə, öhdəliklərdən öncə AvropaBirliyinin Azərbaycanı Avropa ölkəsi kimi qəbul edib-etməməsiaydınlaşdırılmalıdır.